IF:  Meie hüvitame kindlustussumma ulatuses selle osa reisi sihtpunkti või  transiitpunkti jõudmiseks vajalikest täiendavatest pileti ümbervahetamise kuludest või alternatiivse transpordivahendi kasutamise kuludest ning mõistlikest ja vajalikest majutusteenuse kuludest, mida lennufirma ei kompenseeri. Reisigraafikust kõrvalekaldumise korral hüvitatakse kahju tingimusel, et reisi või reisiga seotud teenuse eest on makstud või maksmise kohustus on võetud enne kindlustusjuhtumi saabumist ning leping on sõlmitud enne Islandi vulkaanipurske pressiteadet 14. aprill 2010 kell 23:06. Seega, kui  on olemas lennufirma või reisibüroo kinnitus, et nad nt mingit osa majutusest ei maksa omapoolse põhjendusega, siis selle osa, mida lennufirma ei maksa, hüvitame meie kindlustussumma ulatuses. Sööki ja jooki ei hüvitata. See jääb n-ö kindlustatule omavastutusena.